सिसौंण के साग में बहुत ज्यादा पौष्टिकता होती है. सिसौंण को आम भाषा में लोग ‘बिच्छू घास’ के नाम से भी जानते हैं. सिसौंण के हरे पत्तों की सब्जी बनाई जाती है. हालांकि सिसौंड के पत्तों या डंडी को सीधे छूने पर यह दर्द देता है. शायद इसी लिए इसे बिच्छू घास कहते हैं, क्योंकि अगर यह शरीर के किसी हिस्से में लग जाए तो वहां सूजन आ जाती है और बहुत ज्यादा जलन होती. लेकिन साग बनाने पर यह सब नहीं होता और गांव-देहात की अनुभवी औरतें इसे बड़ी सावधानी से हाथ में कपड़ा लपेटकर काटती हैं.